Source: http://docplayer.hu/204775-A-nemzeti-media-es-hirkozlesi-hatosag-mediatanacsanak-1018-2012-v-30-szamu-v-e-g-z-e-s-e.html
Timestamp: 2017-12-18 15:17:14+00:00

Document:
A Nemzeti Média- és Hírközlési Hatóság Médiatanácsának. 1018/2012. (V.30.) számú V É G Z É S E - PDF
Download "A Nemzeti Média- és Hírközlési Hatóság Médiatanácsának. 1018/2012. (V.30.) számú V É G Z É S E"
1 Ügyiratszám: MN/ /2012. Ügyintéző: személyes adat Telefonszám: Személyes adat személyes adat Tárgy: eljárás megszüntetése A Nemzeti Média- és Hírközlési Hatóság Médiatanácsának 1018/2012. (V.30.) számú V É G Z É S E A Nemzeti Média- és Hírközlési Hatóság Médiatanácsa (a továbbiakban: Médiatanács) Személyes adat a továbbiakban: Kérelmező) a Klubrádió Szolgáltató Zrt. (1037 Budapest, Bokor u. 1-5., a továbbiakban: Médiaszolgáltató) Klubrádió állandó megnevezésű csatornáján április 16-án 11:28:40 és 11:30:15 között sugárzott Ötös című műsorszámban elhangzottak miatt április 21-én benyújtott kérelme alapján indult hatósági eljárást megszünteti. E végzés ellen fellebbezésnek nincs helye. A végzés felülvizsgálata a végzés közlésétől számított 15 napon belül a Fővárosi Törvényszékhez címzett, a Médiatanácshoz három példányban benyújtott kérelemben kezdeményezhető. A bíróság a végzést nemperes eljárásban 30 napon belül vizsgálja felül. I N D O K O L Á S A Kérelmező a Nemzeti Média- és Hírközlési Hatósághoz április 21-én benyújtott kérelmében hatósági eljárást kezdeményezett a Klubrádió adón április 16-án sugárzott, Személyes adat által vezetett délelőtti műsorral kapcsolatban. A Kérelmező azt kifogásolta, hogy Személyes adat újságíró őt skizofrénnek és pszichopatának nevezte. Előadta, hogy az a tény, hogy ő a romagyilkosságok első rendű vádlottja, nem alapozza meg azt, hogy a médiában személyiségi jogait súlyosan sértő, megalapozatlan megállapítások hangozzanak el. A Kérelmező erre való tekintettel a hatóságtól azt kérte, hogy rendeljen el helyreigazítást, valamint tegye meg a lehetséges és szükséges intézkedéseket. A beadvánnyal kapcsolatban a Médiatanács a következőket állapította meg: A médiaszolgáltatásokról és a tömegkommunikációról szóló évi CLXXXV. törvény (a továbbiakban: Mttv.) 167. (1) bekezdése értelmében a Hatóság a feladat- és hatáskörébe tartozó ügyekben a hozzá érkezett kérelmek alapján vagy hivatalból jogosult általános hatósági felügyeleti eljárást lefolytatni: A Hatóság kérelemre vagy hivatalból feladat- és hatáskörének keretében jogosult hatósági ellenőrzés vagy hatósági eljárás keretében felügyelni az e törvényben és az Smtv.-
2 ben meghatározott rendelkezések érvényesülését, betartását, valamint a hatósági döntéseiben, a műsorszolgáltatási szerződésekben és a Hatóság által kötött hatósági szerződésekben foglaltak teljesítését. Az Mttv (1) bekezdése rögzíti a bejelentő fogalomkörét: A Hatóság e törvényben meghatározott feladat- és hatáskörével kapcsolatban a médiaigazgatásra vonatkozó szabály megsértésére hivatkozással bárki a Hatósághoz címzett bejelentéssel élhet, aki a bejelentés tárgyában nem minősül ügyfélnek (a továbbiakban: bejelentő). A közigazgatási hatósági eljárás és szolgáltatás általános szabályairól szóló évi CXL. törvény (a továbbiakban: Ket.) 15. (1) bekezdése értelmében: Ügyfél az a természetes vagy jogi személy, továbbá jogi személyiséggel nem rendelkező szervezet, akinek jogát vagy jogos érdekét az ügy érinti, akit hatósági ellenőrzés alá vontak, illetve akire nézve a hatósági nyilvántartás adatot tartalmaz. A Médiatanács megállapította, hogy a beadványt benyújtó személy a hatósági eljárásra irányadó, fentebb idézett törvényi rendelkezések szerint ügyfélnek minősül, a április 21-án érkezett beadványa pedig a tartalma szerint kérelem, tekintettel arra, hogy a beadványban vázolt jogsérelem a Kérelmező személyhez fűződő jogát érinti. A Médiatanács ezt követően a kérelem érdemi vizsgálata során megállapította, hogy a Klubrádió adón április 16-án sugárzott Ötös című műsorszámban 11:28:40 és 11:30:15 között hangzott el a sérelmezett beszélgetés. A Médiatanács a tényállás tisztázása érdekében a kérelemmel érintett műsorszámot meghallgatta, amely az alábbiakat tartalmazta: Személyes adat : Személyes adat, bocsánat, nem akartam a nevét mondani, Személyes adat elsőrendű vádlott, ő az én meggyőződésem szerint nem igazi, nem az a fajta rasszista, akinek a rasszistát nevezzük. ( ) ő egy stratéga, aki úgy nézett ezekre a cigány emberekre és egyébként másokra is, mint ahogy szerintem a nácik nézhettek a koncentrációs táborban a deportált zsidókra. Tehát indulat és érzelem nélkül. Ő egyfajta munkát akart elvégezni, amelynek a nagyobbik, tehát a végső célja az volt, hogy egyfajta polgárháborút, vagy valamilyen megmozdulást váltson ki azáltal, hogy a cigányokat felhergeli a fehér többség ellen esetlegesen, ami nyilvánvalóan egy fantazmagória, vagy egy téves eszmerendszernek a következménye. Ezért mondom, hogy szerintem ő ilyetén módon pszichopata vagy skizofrén, nem tudom. Személyes adat : Egyébként csak egyetlen mondat még. Ez a bizonyos Személyes adat, ez egy primitív eszelős, vagy pedig egy magas IQ-jú megszállott? Személyes adat : Nem, ő kimondottan jó képességű a többiekhez képest, tehát ő egy intelligens dzsessztanszakra járt, ő egy első osztályú zenekarban volt dobos, hangtechnikus, tehát egy kiválóan képzett, ilyen értelemben, zenei téren kiválóan képzett szakember. A Kérelmező kérelmében nem jelölt meg olyan médiaigazgatásra vonatkozó szabályt, amelynek a megsértését sérelmezi. A Médiatanács az idézett beszélgetés elemzése kapcsán megvizsgálta, hogy a tárgyi esetben felmerül-e a sajtószabadságról és a médiatartalmak alapvető szabályairól szóló évi CIV. törvény (Smtv.) 14. (1) bekezdésében, illetve a 16. -ban foglaltak megsértése, azaz az egyéni jogsérelem elérte-e az emberi méltóság, illetőleg az emberi jogok intézményes védelmének mértékét. Az Smtv. 14. (1) bekezdése szerint: A médiatartalom-szolgáltatónak az általa közzétett médiatartalmakban, illetve azok készítése során tiszteletben kell tartania az emberi méltóságot. 2
3 Az Smtv a szerint: A médiatartalom-szolgáltató köteles tiszteletben tartani az alkotmányos rendet, tevékenysége során nem sértheti az emberi jogokat. A Médiatanács megállapította, hogy a médiahatóság nem korlátozhatja az egyéni önrendelkezési jogot, ezért nem léphet fel mások egyéni jogainak védelmében függetlenül attól, hogy az érintett maga fellépett-e. Olyan ügyek megítélésekor ugyanis, amikor a személyhez fűződő jog sérelmére is alkalmas tényállások valósultak meg mint a jelen eljárás tárgyát képező ügyben is, tekintettel kell lenni az egyéb eljárások megindulásának lehetőségére. A médiahatóságnak és adott esetben a bíróságnak el kell határolnia ezen egyéb eljárásokat saját közigazgatási eljárásától. A médiaszabályozás és annak alkalmazásával a médiahatóság ugyanis nem a médiában megtámadott egyént védi, hanem az emberi jogok és az emberi méltóság intézményes védelmén keresztül a közérdeket. Az egyes konkrét jogsértések megítélésekor egyértelműen el kell tudni határolni az egyes jogágak által védendő értéket, és a médiahatóságnak a jogsérelem elbírálása során a médiaszabályozás azon jellegzetességére kell figyelemmel lennie, hogy a médiaszabályozás nem a médiában szereplő, vagy ott megtámadott egyén jogait védi, hanem a demokratikus nyilvánosság szabályait határozza meg. A 64/1991. (XII. 17.) AB határozatban lefektetett elvek szerint az állam emberi jogvédelmi kötelezettsége kettős jellegű: egyfelől védi az egyének (jogalanyok) számára biztosított emberi jogokat, másfelől bizonyos esetekben és bizonyos emberi jogok vonatkozásában gondoskodnia kell az emberi jogok érvényesüléséhez szükséges feltételekről (intézményes védelem). Egy adott emberi jog intézményes védelme indoka lehet más emberi jogok korlátozásának is. A véleményszabadság tekintetében például a 30/1992. (V. 26.) AB határozat alapján az államnak nem csupán az a feladata, hogy polgárai számára biztosítsa a szabad véleménynyilvánítást, hanem gondoskodnia kell a demokratikus közvélemény megfelelő működéséről is. Az AB 46/2007. (VI. 27.) és 165/2011. (XII. 20.) számú döntéseinek értelmezése alapján az emberi jogok és az emberi méltóság médiaszabályozásbeli védelme is az állam intézményvédelmi kötelezettségéből fakad. Az Alkotmánybíróság a 46/2007. (VI. 27.) AB számú határozatában vizsgálta az emberi jogok (azon belül az emberi méltóság) médiaszabályozásbeli védelmének alkotmányosságát is, és kimondta, hogy ha a műsorszolgáltató személyhez fűződő jogot sért, a jogsérelmet szenvedett személy dönt arról, hogy a jogsértést elkövető műsorszolgáltatóval szemben érvényesíti-e személyiségi jogait, például indít-e pert. A Médiatörvény [a korábbi Rttv.] 112. (1) bekezdése és 136. (1) bekezdése e bírói út mellett közigazgatási eljárást intézményesít. Az ORTT a Médiatörvény [Rttv.] 3. (1) bekezdése alapján eljárva e közigazgatási eljárásban nem az egyes jogalanyokat ért jogsérelmekről dönt. A Médiatörvény [Rttv.] 3. (1) bekezdése alapelvi rendelkezés. Az ORTT ennek megfelelően a közigazgatási eljárás során annak megállapítására jogosult, hogy a műsorszolgáltató az emberi jogok tiszteletben tartásával tevékenykedik-e, és az egyes műsorainak témája, jellege, nézőpontja nem sérti-e az emberi jogokban megjelenő alapvető értéket. Az idézett szöveg arra utal, hogy a médiaszabályozás számára az emberi jogok intézményének védelme a feladat, tehát a társadalom számára elengedhetetlenül fontos intézményt védi, és nem a megsértett emberi jogok nyomán konkrét sérelmet szenvedett egyént. Az Alkotmánybíróság az önrendelkezési jog vonatkozásában e döntésében korábbi gyakorlatára alapozva azt is kimondta, hogy fontos tartalmi eleme egyebek között az egyén joga arra, hogy az igény állapotába került alanyi jogait a különböző állami szervek, így a bíróság előtt is érvényesítse. Az önrendelkezési jog azonban, mint általános cselekvési szabadsághoz való jog, a jogérvényesítéstől való tartózkodás, a nem cselekvés jogát is magában foglalja. Mivel ez a jog az egyén autonómiájának védelmére szolgál, 3
4 általában mindenkinek szabadságában áll eldönteni, hogy jogai és törvényes érdekei védelmére nyitva álló és alkotmányosan biztosított hatósági igényérvényesítési utat igénybe veszi-e, vagy attól tartózkodik [1/1994. (I. 7.) számú AB határozat]. Az önrendelkezési jog tehát azt a jogot is magában foglalja, hogy valaki jogsérelem esetén ne vegyen igénybe bírói utat, illetve jogait más módon ne érvényesítse: [h]a a műsorszolgáltató személyhez fűződő jogot sért, a jogsérelmet szenvedett személy dönt arról, hogy a jogsértést elkövető műsorszolgáltatóval szemben érvényesíti személyiségi jogait (...). Az Alkotmánybíróság 46/2007. (VI. 27.) sz. határozatában foglaltak alapján megállapítható, hogy a médiaszabályozásban van alkotmányos lehetőség az emberi méltóság védelmére, azonban ezen eljárások során az alapjogi sérelem bekövetkezte csak mintegy eljárásjogilag alanytalanná téve ítélhető meg. A jogsértések esetén a jogalkalmazónak ketté kell tudnia választani a kizárólag az egyéni jog, valamint az emberi jogok (emberi méltóság) intézményes tartalmának sérelmét megvalósító eseteket, és a köz érdekében fellépve utóbbiak védelmében járhat csak el. A 165/2011. (XII. 20.) AB határozat indokolása megállapítja, hogy a média rombolást tud végezni az emberi jogok, különösen az emberi méltóság tiszteletének kultúrájában, tehát e kultúra védelme lehet a médiaszabályozás célja. Ezt követően az indokolás leszögezi, hogy indokolt, hogy a hatóság e jogok intézményes tartalmát érintő körben ( ) a közösség érdekében felléphessen a jogsértővel szemben (indokolás, IV pont). Az idézett szövegrészekből egyértelművé válik, hogy az Alkotmánybíróság szerint a szabályozás célja és indoka a közösség (nem pedig az egyén) érdekében a jogok intézményes tartalmának védelme, s nem pedig az egyes konkrét sérelmek miatti fellépés lehetőségének biztosítása. A Médiatanács szerint tehát a Kérelmező által sérelmezett kijelentésekkel kapcsolatban nem állapítható meg a magánérdek sérelmén túlmutató, a közösség sérelmét is megvalósító (az emberi méltóság, illetőleg az emberi jogok intézményes védelmében való hatósági fellépést szükségessé tevő) médiaszolgáltatói magatartás. Fentiekre tekintettel hatósági eljárás lefolytatása nem indokolt, a személyhez fűződő jogok megsértése tekintetében pedig a Médiatanácsnak nincs hatásköre eljárni. A Kérelmező azt kérte a Hatóságtól, hogy rendeljen el helyreigazítást, helyreigazítás elrendelése azonban szintén nem tartozik a Médiatanács hatáskörébe. A Smtv a szerint ha valakiről bármely médiatartalomban valótlan tényt állítanak, híresztelnek vagy vele kapcsolatban való tényeket hamis színben tüntetnek fel, követelheti olyan helyreigazító közlemény közzétételét, amelyből kitűnik, hogy a közlés mely tényállítása valótlan, illetve megalapozatlan, mely tényeket tüntet fel hamis színben és ehhez képest melyek a való tények. A helyreigazító közleményt lineáris médiaszolgáltatás esetében nyolc napon belül, a közlemény sérelmezett részéhez hasonló módon és azzal azonos napszakban kell közölni. A sajtó-helyreigazítási eljárásra vonatkozó rendelkezéseket a Polgári Perrendtartásról szóló évi III. törvény (a továbbiakban: Pp.) ai szabályozzák. A Pp (1) bekezdése szerint az érintett személy vagy szervezet helyreigazítás a Polgári Törvénykönyvről szóló évi IV. törvény (a továbbiakban: Ptk.), valamint az Smtv. szerinti közzétételét az általa vitatott közlemény közzétételétől számított harminc napon belül írásban kérheti a médiaszolgáltatótól. Amennyiben a médiaszolgáltató a helyreigazítás közzétételére irányuló kötelezettségét határidőben nem teljesíti, az azt igénylő fél - a közlési kötelezettség utolsó napjától számított tizenöt nap alatt - ellene keresetet indíthat. A perre az a bíróság illetékes, amelynek területén a médiaszolgáltató székhelye, illetve lakhelye található. A bíróság illetékességét a médiaszolgáltató helyi stúdiójának székhelye is 4
5 megalapozhatja. A bíróság a perben soron kívül jár el. Fentiekre tekintettel a Médiatanács az Mttv. feladat- és hatásköreit meghatározó ai alapján nem rendelkezik hatáskörrel a sajtó-helyreigazítási eljárás vonatkozásában, annak lefolytatására a Pp. alapján a bíróság jogosult. Mindezek alapján a Médiatanács a Ket. 31. (1) bekezdés a) pontja alapján megszüntette az eljárást, tekintettel arra, hogy a kérelem érdemi vizsgálat nélküli elutasításának lett volna helye azon az alapon, hogy az eljárás alapjául szolgáló ügy nem hatósági ügy, hiszen a személyhez fűződő jogok megsértése miatti igény vonatkozásában, nincs olyan hatósági ügy, amelyre a Médiatanács hatáskörrel rendelkezne, és mindez csak később, az eljárás megindulását követő nyolc napon túl jutott a tudomására. A Ket. 30. b) pontja szerint: A hatóság a kérelmet érdemi vizsgálat nélkül, nyolc napon belül elutasítja, ha a hatóságnak nincs hatásköre vagy nem illetékes, és a kérelem áttételének nincs helye. A Ket. 31. (1) bekezdésének a) pontja szerint: A hatóság az eljárást megszünteti, ha a 30. alapján a kérelem érdemi vizsgálat nélküli elutasításának lett volna helye, az elutasítási ok azonban az eljárás megindítását követően jutott a hatóság tudomására. A jogorvoslatról szóló tájékoztatás a Ket. 72. (2) bekezdésében, továbbá az Mttv (5) bekezdésében foglalt rendelkezéseken alapul. A jogorvoslat elbírálásának határidejét az Mttv (1) bekezdése határozza meg. A Médiatanács hatáskörét az Mttv c) pontja alapozza meg. Az eljárás során a Ket (2) bekezdésében foglalt rendelkezés szerinti eljárási költség nem merült fel. Budapest, május 30. A Médiatanács nevében: Szalai Annamária elnök Dr. Koltay András hitelesítő tag Kapják: 1. Személyes adat 5
Iktatószám: MN/14667-4/2012. Tárgy: eljárás megszüntetése Ügyintéző: személyes adat A Nemzeti Média- és Hírközlési Hatóság Médiatanácsának 1132/2012. (VI. 20.) számú VÉGZÉSE A Nemzeti Média- és Hírközlési
Ügyiratszám: MN/14617-4/2012. Tárgy: kérelem alapján indult eljárás megszüntetése Ügyintéző: személyes adat A Nemzeti Média- és Hírközlési Hatóság Médiatanácsának 1102/2012. (VI.13.) számú VÉGZÉSE A Nemzeti
A Magyar Televízió Nonprofit Zrt. médiaszolgáltató m1 csatornáján sugárzott Kék fény című műsorszám 2012. május 7-i adásában megjelent tartalom vizsgálata Az 1102/2012. (VI. 13.) számú médiatanácsi végzés

References: bíróság 
 bíróság 
 bíróság 
 bíróság 
 bíróság 
 bíróság